Public procurement notice: Contract Award Notice
Published: 2021-03-29
Buyer: Υπουργείο Εθνικής Άμυνας - Γενική Διεύθυνση Αμυντικών Εξοπλισμών και Επενδύσεων
Country: GR
Contract type: Services
Procedure: Competitive procedure with negotiation
CPV classification: 75221000: Military defence services
Award criteria: Lowest price

Technical requirements: EO-8.4) Η σύναψη της σύμβασης «Εκπαίδευση Προσωπικού ΠΑ - Εκπαίδευση σε εξομοιωτές πτήσεων (F/S)» θα πραγματοποιηθεί μέσω συμφωνίας - πλαίσιο τετραετούς διάρκειας, σύμφωνα με τις προβλέψεις των άρθρων 43-46 και σε συνδυασμό με το άρθρο 40 του Ν.3978/11, με κριτήριο ανάθεσης τη χαμηλότερη τιμή, ως σχετική Α.Ε.Υ.Π.. Υφίσταται η δυνατότητα παροχής των υπηρεσιών είτε για το σύνολό τους είτε διαιρετή κατ' είδος. Ως είδος ορίζεται η εκπαίδευση σε εξομοιωτή πτήσεων κάθε διαφορετικού Α/Φ ή Ε/Π.
Τυχόν συμπληρωματικές πληροφορίες / διευκρινίσεις δύναται να αιτούνται το αργότερο μέχρι 14 εργάσιμες ημέρες πριν από τη λήξη της προθεσμίας υποβολής των δικαιολογητικών ποιοτικής επιλογής· θα παρέχονται δε εγγράφως στην Ελληνική, το αργότερο μέχρι 6 ημέρες πριν από την εν λόγω προθεσμία.
1. Πριν υποβάλει την αίτηση ασφαλιστικών μέτρων, ο ενδιαφερόμενος οφείλει, μέσα σε προθεσμία δέκα ημερών από τότε που έλαβε πλήρη γνώση της παράνομης πράξης ή παράλειψης, να ασκήσει προδικαστική προσφυγή ενώπιον της αναθέτουσας αρχής, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του.
2. Ως πλήρης νοείται η γνώση της πράξης που βλάπτει τα συμφέροντά του και της αιτιολογίας της. Η απόφαση ανάθεσης της σύμβασης περιλαμβάνει ειδικότερα τα στοιχεία του άρθρου 53 παρ. 2 του ν.3978/2011 και EL Τυποποιημένο έντυπο 17 - Προκήρυξη σύμβασης για συμβάσεις στους τομείς της άμυνας και της ασφάλειας 23 / 28 αναφέρει τις προθεσμίες αναστολής σύναψης της σύμβασης, όπως προκύπτουν από το άρθρο 91 παράγραφος 2 του ν.3978/2011.
3. Η πράξη της αναθέτουσας αρχής και κάθε στοιχείο της αιτιολογίας της μπορεί να αποστέλλεται στον ενδιαφερόμενο με τηλεομοιοτυπία ή ηλεκτρονικό μέσο.
4. Η προδικαστική προσφυγή μπορεί να αποστέλλεται στην αναθέτουσα αρχή με τηλεομοιοτυπία ή ηλεκτρονικό μέσο, πρέπει ωστόσο να επιβεβαιώνεται με έγγραφη κατάθεση ή αποστολή με το ταχυδρομείο εντός πέντε ημερών από τη λήξη της προθεσμίας υποβολής της.
5. Η προθεσμία για την άσκηση της προδικαστικής προσφυγής, καθώς και η άσκηση αυτής συνεπάγονται την άμεση αναστολή της δυνατότητας σύναψης της σύμβασης.
6.1. σε συμβάσεις για τις οποίες δεν απαιτείται υποχρεωτική δημοσίευση προκήρυξης, σύμφωνα με τις διατάξεις του άρθρου 48 του ν.3978/2011,
6.2. όταν μόνος προσφέρων είναι εκείνος στον οποίον ανατίθεται η σύμβαση και δεν υπάρχουν ενδιαφερόμενοι υποψήφιοι,
6.3. σε συμβάσεις που συνάπτονται με βάση συμφωνία-πλαίσιο σύμφωνα με τα άρθρα 43 έως 45 του ν.3978/2011.
7. Η προδικαστική προσφυγή κοινοποιείται με φροντίδα του προσφεύγοντος στον εκπρόσωπο ή τον αντίκλητο κάθε θιγομένου από τυχόν ολική ή μερική παραδοχή της προδικαστικής προσφυγής. Η παράλειψη της κοινοποίησης αυτής δεν συνεπάγεται το απαράδεκτο της αίτησης ασφαλιστικών μέτρων σε περίπτωση που η αναθέτουσα αρχή απορρίψει την προδικαστική προσφυγή.
8. Δεν επιτρέπεται η άσκηση προδικαστικής προσφυγής κατά πράξης, η οποία δέχεται εν όλω ή εν μέρει προσφυγή άλλου προσώπου.
9. Η προδικαστική προσφυγή ασκείται ενώπιον της αναθέτουσας αρχής, Η αναθέτουσα αρχή διασφαλίζει επαρκή βαθμό εμπιστευτικότητας των διαβαθμισμένων πληροφοριών ή άλλων πληροφοριών, οι οποίες περιέχονται στους φακέλους που διαβιβάζονται από τους οικονομικούς φορείς. Διασφαλίζει επίσης ότι οι οικονομικοί φορείς ενεργούν σε όλη τη διάρκεια της διαδικασίας σύμφωνα με τα συμφέροντα της άμυνας και της ασφάλειας.
10. Η αναθέτουσα αρχή οφείλει να αποφανθεί αιτιολογημένα, μέσα σε προθεσμία δεκαπέντε ημερών από την άσκηση της προδικαστικής προσφυγής και, αν την κρίνει βάσιμη, να λάβει τα κατάλληλα μέτρα. Αν παρέλθει άπρακτη η προθεσμία, τεκμαίρεται η απόρριψη της προδικαστικής προσφυγής. Σε κάθε περίπτωση, η αναθέτουσα αρχή μπορεί να δεχθεί εν όλω ή εν μέρει την προδικαστική προσφυγή και μετά την πάροδο της ανωτέρω προθεσμίας, μέχρι την προηγούμενη της πρώτης δικασίμου που ορίζεται για την αίτηση ασφαλιστικών μέτρων. Στην περίπτωση αυτή καταργείται αντίστοιχα η δίκη της αίτησης ασφαλιστικών μέτρων. Η αναθέτουσα αρχή μπορεί να παραθέσει αρχική ή συμπληρωματική αιτιολογία για την απόρριψη της προδικαστικής προσφυγής, η οποία πρέπει να περιέλθει στο δικαστήριο το αργότερο έξι ημέρες πριν από την αρχική ή την, μετά την αναβολή, δικάσιμο της αίτησης ασφαλιστικών μέτρων. Η τυχόν καθυστερημένη περιέλευση του σχετικού εγγράφου δεν υποχρεώνει το δικαστήριο σε αναβολή.